Document ID: 31997D0295

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Σεπτεμβρίου 1995 σχετικά με τη σύναψη προσθέτων πρωτοκόλλων στις ευρωπαϊκές συμφωνίες μεταξύ της Ευρωπαϊκής Κοινότητας και ορισμένων χωρών της Κεντρικής και Ανατολικής Ευρώπης (Βουλγαρία, Ουγγαρία, Πολωνία, Ρουμανία, Τσεχική Δημοκρατία, Σλοβακική Δημοκρατία) για το εμπόριο κλωστοϋφαντουργικών προϊόντων (97/295/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι η Επιτροπή διαπραγματεύθηκε, εξ ονόματος της Κοινότητας, πρόσθετα πρωτόκολλα στις προαναφερθείσες ευρωπαϊκές συμφωνίες 7
ότι τα πρόσθετα πρωτόκολλα πρέπει να εγκριθούν,
ΑΠΟΦΑΣΙΖΕΙ:
Άρθρο 1
Τα πρόσθετα πρωτόκολλα στις ευρωπαϊκές συμφωνίες μεταξύ της Ευρωπαϊκής Κοινότητας και της Δημοκρατίας της Βουλγαρίας, της Δημοκρατίας της Ουγγαρίας, της Δημοκρατίας της Πολωνίας, της Ρουμανίας, της Τσεχικής Δημοκρατίας και της Σλοβακικής Δημοκρατίας, για το εμπόριο κλωστοϋφαντουργικών προϊόντων εγκρίνονται εξ ονόματος της Κοινότητας.
Τα κείμενα των προσθέτων πρωτοκόλλων επισυνάπτονται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τα πρόσθετα πρωτόκολλα εξ ονόματος της Ευρωπαϊκής Κοινότητας.
Άρθρο 3
Ο Πρόεδρος του Συμβουλίου θα προβεί στην κοινοποίηση που ορίζει το άρθρο 15 των πρωτοκόλλων εξ ονόματος της Ευρωπαϊκής Κοινότητας.
Άρθρο 4
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 18 Σεπτεμβρίου 1995.

Labels: 18
1
15
5